Ena ke pale ea batho ba ikemiselitseng ho phela leseling la ’nete ea Bibele, ho sa tsotellehe litšokelo tseo ba neng ba tla thulana le tsona. Mohlala oa bona o tla u matlafatsa hore u lule u sebeletsa Molimo ka botšepehi. 49A re a sa bua, ha fihla e mong ya tswang ha mmusi wa sinagoge, a re ho yena: Moradi wa hao o shwele; o se ke wa kgathatsa moruti. 50Empa Jesu ha a utlwa, a mo araba, a re: Se tshohe, dumela feela, mme o tla pholoha. 51Eitse ha a fihlile tlung, a se ke a dumella le a mong ho kena, haese Petrose le Jakobo le Johanne, le ntata ngwanana le mmae. 52Ba ne ba lla kaofela, ba mo llela; empa Jesu a re: Se lleng; ha a shwa, o mpa a robetse. 53Mme ba mo tsheha, hobane ba ne ba tseba hoba o shwele. 54Empa yena a ba ntshetsa bohle kantle, a mo tshwara letsoho, a phahamisa lentswe, a re: Ngwanana, tsoha. 55Yaba moya wa hae o kgutlela ho yena, a tsoha kapele. Jesu a laela hore ba mo fe dijo. 56Batswadi ba hae ba tsota; a mpa a ba laela hore ba se ke ba bolella motho se entsweng.